Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: 1. számú melléklet a 20/2004. (IV. 21.) PM rendelethez
Paragraph Index: 1368

2. cikk Definíciók 2.1. Ebben a Szerzõdésben az alább felsorolt fogalmak jelentése a következõ: 2.2. EDI: Az elektronikus adatcsere kereskedelmi és ügyviteli adatok továbbítása egy számítógéptõl egy másik számítógéphez, egy EDI üzenet szerkezetét meghatározó egyeztetett formátumban. 2.3. EDI üzenet: Egy EDI üzenet egyeztetett szabvánnyal összhangban szerkesztett szegmensrendszer, amely számítógéppel olvasható formátumban készül, valamint automatikusan és egyértelmûen feldolgozható. 2.4. UN/Edifact: A UN/ECE1 definíció értelmében az ENSZ közigazgatásban, kereskedelemben és közlekedésben megvalósuló elektronikus adatcserére vonatkozó szabályai, amelyek magukban foglalják az áruk és szolgáltatások kereskedelmére vonatkozó strukturált adatok független számítógépes információs rendszerek közötti elektronikus cseréjére vonatkozó, nemzetközi forgalomban egyeztetett szabványokat, könyvtárakat, valamint irányelveket. 2.5. Átvétel visszaigazolása: Egy EDI üzenet átvételének visszaigazolása egy olyan eljárás, amellyel egy EDI üzenet átvétele alkalmával ellenõrzik a szintaxist és a jelentést, és a címzett megfelelõ visszaigazolást küld a feladónak.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes